Diari Oficial de la Generalitat Valenciana


Sumari del DOGV 8363, del 17-08-2018 (2018/7734)

RESOLUCIÓ de 27 de juliol de 2018, de la Presidència de la Generalitat, per la qual es revoca l'autorització per a l'exercici del lloc de tresoreria de l'Ajuntament de l'Alcora per personal funcionari de la corporació qualificat degudament i s'aprova la classificació del lloc de tresoreria de l'Ajuntament de l'Alcora com a reservat a personal funcionari d'administració local amb habilitació de caràcter nacional pertanyent a la subescala d'intervenció-tresoreria.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8363

Data del DOGV
:   17-08-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/7734


Data del document
:   27-07-2018

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ de 27 de juliol de 2018, de la Presidència de la Generalitat, per la qual es revoca l'autorització per a l'exercici del lloc de tresoreria de l'Ajuntament de l'Alcora per personal funcionari de la corporació qualificat degudament i s'aprova la classificació del lloc de tresoreria de l'Ajuntament de l'Alcora com a reservat a personal funcionari d'administració local amb habilitació de caràcter nacional pertanyent a la subescala d'intervenció-tresoreria. [2018/7734]  
Per l'Ordre de 28 de gener de 2004, de la conselleria de Justícia i Administracions Públiques, publicada en el DOGV de data 12 de febrer de 2004, es va autoritzar l'exercici del lloc de tresoreria de l'Ajuntament de l'Alcora per personal funcionari de la corporació qualificat degudament.  
Segons la notificació de la secretaria de l'Ajuntament de l'Alcora, de data 3 de maig de 2018, mitjançant un acord plenari de l'Ajuntament de data 23 d'abril de 2018, es va acordar sol·licitar a la conselleria competent en matèria d'administració local la revocació de l'autorització atorgada per a l'exercici del lloc de tresoreria de l'Ajuntament de l'Alcora per personal funcionari propi, mitjançant una autorització excepcional.  
Consta en l'expedient el certificat de la secretaria de l'Ajuntament de l'Alcora segons el qual s'ha efectuat el tràmit d'audiència al personal funcionari que fins al moment ha exercit les funcions de tresoreria, i en aquest tràmit les persones interessades han manifestat la seua decisió de no efectuar al·legacions, ni aportar documents o justificants.  
  
L'article 92 bis, apartat 1, lletra b) de la Llei 7/1985, de 2 d'abril, reguladora de les bases de règim local, disposa el següent:  
«1. Són funcions públiques necessàries en totes les corporacions locals, la responsabilitat administrativa de les quals està reservada a funcionaris de l'Administració local amb habilitació de caràcter nacional: (?) b) El control i la fiscalització interna de la gestió economicofinancera i pressupostària, i la comptabilitat, tresoreria i recaptació.».  
  
Vistos els antecedents indicats, i en virtut del que es disposa en els articles 164.1 i 170 de la Llei 8/2010, de 23 de juny, de la Generalitat, de règim local de la Comunitat Valenciana, així com en l'article 2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 12 de febrer de 2016, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV 7722, 17.02.2016), resolc:  
1. Revocar l'autorització per a l'exercici del lloc de tresoreria de l'Ajuntament de l'Alcora per personal funcionari de la Corporació qualificat degudament, atorgada per l'Ordre de 28 de gener de 2004, de la conselleria de Justícia i Administracions Públiques.  
2. Mantindre la classificació del lloc de tresoreria de l'Ajuntament de l'Alcora com a reservat a personal funcionari d'administració local amb habilitació de caràcter nacional pertanyent a la subescala d'intervenció-tresoreria.  
Contra aquesta resolució, que posa fi a la via administrativa, de conformitat amb l'establit en l'article 114 c) de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
  
a) Directament recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà al de la seua publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà al de la seua publicació en el Diari Oficial de la Generalitat Valenciana, de conformitat amb l'establit en els articles 112, 123 i 124 de la Llei 39/2015, d'1 d'octubre, del procediment administratiu comú i de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no cal interposar cap recurs en via administrativa, i això sense perjudici de la possibilitat d'efectuar el requeriment a què es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 27 de juliol de 2018.- El president de la Generalitat, p. d. (R 12.02.2016, DOGV 17.02.2016), el secretari autonòmic de Presidència: Andreu Ferrer Bautista.